钦定古今图书集成/明伦汇编/氏族典/第053卷 > 韦应物
## 钦定古今图书集成/明伦汇编/氏族典/第053卷 > 韦应物

按《全唐诗小传》，“应物，京兆长安人。少以三卫郎事明
皇，晚更折节读书。永泰中，授京兆功曹，迁洛阳丞。大
历十四年，自鄠令制除栎阳令，以疾辞不就。建中三
年，拜比部员外郎，出为滁州刺史。久之，调江州。追赴
阙，改左司郎中，复出为苏州刺史。应物性高洁，所在
焚香扫地而坐，唯顾况、刘长卿、丘丹、秦系、皎然之俦”，
得厕宾客，与之酬唱。其诗闲澹简远，人比之陶潜，称
“陶韦”云。